1.PREGĂTIREA SITUAȚIILOR FINANCIARE INDIVIDUALE ÎN VEDEREA CONSOLIDĂRII

1.1.EVENIMENTE ULTERIOARE DATEI BILANȚULUI

EXEMPLUL 1: RED CAR îşi încheie exerciţiul financiar la data de 31.12.N. Situaţiile financiare sunt autorizate pentru emitere la data de 30.05.N+1. În cursul anului N, RED CAR este dată în judecată de către un client care solicită plata unor despăgubiri. Avocatul firmei RED CAR a considerat, în baza jurisprudenței căutate, că probabil procesul va fi pierdut și că suma probabil a fi stabilită drept despăgubire de către judecător ar fi de 30.000 lei. La data de 25.02.N+1, procesul este încheiat și se decide prin sentință judecătorească definitivă plata unor despăgubiri și a unor cheltuieli de judecată în valoare totală de 26.000 lei.
Se cere: Analizați dacă tranzacția de mai sus reprezintă sau nu un eveniment ulterior datei bilanțului și precizați ce înregistrare contabilă se efectuează și când.

EXEMPLUL 2: Societatea ANTONIA îşi încheie exerciţiul financiar la data de 31.12.N. Situaţiile financiare sunt autorizate pentru emitere la data de 30.05.N+1. În luna ianuarie N, ANTONIA i-a vândut unui client mărfuri la prețul de vânzare de 1.200 lei, TVA 21%. În luna noiembrie N, clientul a anunţat dificultăţi financiare astfel că valoarea probabilă de încasat stabilită de către comisia de inventariere a fost de 744 lei. În luna februarie N+1 ANTONIA constată că procedura de faliment a clientului său a fost închisă pe baza unei hotărâri judecătorești din data de  28.01.N+1.

Se cere: Analizați dacă tranzacția de mai sus reprezintă sau nu un eveniment ulterior datei bilanțului și precizați ce înregistrare contabilă se efectuează și când.

EXEMPLUL 3: Societatea ANTONIA îşi încheie exerciţiul financiar la data de 31.12.N. Situaţiile financiare sunt autorizate pentru emitere la data de 30.05.N+1. În luna ianuarie N, ANTONIA i-a vândut unui client mărfuri la prețul de vânzare de 1.200 lei, TVA 21%. În luna noiembrie N, clientul a anunţat dificultăţi financiare astfel că valoarea probabilă de încasat stabilită de către comisia de inventariere a fost de 744 lei. În luna septembrie N+1 ANTONIA constată că procedura de faliment a clientului său a fost închisă pe baza unei hotărâri judecătorești din data de  28.08.N+1.

Se cere: Analizați dacă tranzacția de mai sus reprezintă sau nu un eveniment ulterior datei bilanțului și precizați ce înregistrare contabilă se efectuează și când.

EXEMPLUL 4: Societatea ALBATROS îşi încheie exerciţiul financiar la data de 31.12.N. Situaţiile financiare sunt autorizate pentru emitere la data de 30.05.N+1. La data de 15.04.N+1, în urma unui control intern, se constată că ALBATROS a încasat pe data de 28.11.N contravaloarea unei facturi reprezentând o prestare de servicii, în sumă de 2.000 lei, TVA 21%, fără ca factura respectivă, dintr-o eroare, să fie înregistrată în contabilitate la momentul emiterii ei, respectiv 14.11.N. Conform politicilor contabile ale firmei eroarea este considerată semnificativă. 
Se cere: Analizați dacă tranzacția de mai sus reprezintă sau nu un eveniment ulterior datei bilanțului și precizați ce înregistrare contabilă se efectuează și când.

EXEMPLUL 5: Societatea ALBATROS îşi încheie exerciţiul financiar la data de 31.12.N. Situaţiile financiare sunt autorizate pentru emitere la data de 30.05.N+1. La data de 15.08.N+1, în urma unui control intern, se constată că ALBATROS a încasat pe data de 28.11.N contravaloarea unei facturi reprezentând o prestare de servicii, în sumă de 2.000 lei, TVA 21%, fără ca factura respectivă, dintr-o eroare, să fie înregistrată în contabilitate la momentul emiterii ei, respectiv 14.11.N. Conform politicilor contabile ale firmei eroarea este considerată semnificativă. 
Se cere: Analizați dacă tranzacția de mai sus reprezintă sau nu un eveniment ulterior datei bilanțului și precizați ce înregistrare contabilă se efectuează și când.

EXEMPLUL 6: Societatea DARIA îşi încheie exerciţiul financiar la data de 31.12.N. Situaţiile financiare sunt autorizate pentru emitere la data de 30.05.N+1. La data de 31.12.N DARIA avea în stoc 1.000 kg mărfuri evaluate la un cost de achiziție unitar de 11 lei/kg. Valoarea realizabilă netă stabilită de către comisia de invenrariere a fost de 10 lei/kg. La data de 15.01.N+1 DARIA vinde tot stocul de mărfuri la prețul de vânzare unitar de 8 lei/kg.

Se cere: Analizați dacă tranzacția de mai sus reprezintă sau nu un eveniment ulterior datei bilanțului și precizați ce înregistrare contabilă se efectuează și când.

EXEMPLUL 7: CORA are ca obiect de activitate producția de bere. La data de 25.01.N+1, CORA anunță că își va închide definitiv una dintre fabricile sale cu sediul în Sibiu. Situațiile financiare ale exercițiului financiar N nu au fost încă autorizate pentru emitere, data fiind 01.03.N+1. La sfârșitul exercițiului N nu se cunoștea faptul că firma intenționează să își închidă una dintre fabrici, astfel că neexistând un plan de restructurare al acesteia nu au fost îndeplinite condițiile pentru constituirea unui provizion pentru restructurare.  

Se cere: Analizați dacă tranzacția de mai sus reprezintă sau nu un eveniment ulterior datei bilanțului și precizați ce înregistrare contabilă se efectuează și când.





1.2. CRITERII DE MĂRIME PENTRU SITUAȚII FINANCIARE INDIVIDUALE

EXEMPLUL 8: Societatea XIMENA care s-a înființat în anul N prezintă următorii indicatori:

	Indicatori
	N
	N+1
	N+2
	N+3
	N+4
	N+5

	TA (lei)
	2.000.000
	2.100.000
	2.200.000
	2.500.000
	2.100.000
	2.150.000

	CA netă (lei)
	5.000.000
	4.100.000
	4.700.000
	4.800.000
	4.000.000
	3.900.000

	MNS
	9
	15
	16
	17
	8
	9



Se cere: Analizați în fiecare din cei șase ani în ce categorie se încadrează societatea XIMENA.

1.3.SITUAȚIA FLUXURILOR DE TREZORERIE

EXEMPLUL 9: Presupunem că în cursul anului 2026 societatea TOM efectuează următoarele operaţii: încasează 100.500 lei din vânzarea mărfurilor; încasează 400.000 lei din vânzarea unui teren; plăteşte 70.000 lei pentru achiziţia unor materii prime; plătește salarii în valoare de 50.000 lei; acordă un împrumut unei filiale în sumă de 100.000 lei; contractează un credit bancar pe termen lung în sumă de 450.000 lei; încasează 50.000 lei din vânzarea unui echipament de producție, plăteşte 37.000 lei pentru achiziţia unui autoturism; încasează 30.000 lei din emisiunea de acțiuni pentru majorarea  capitalului social; plătește impozite și taxe 6.000 lei; plăteşte acţionarilor 6.550 lei reprezentând diminuarea capitalului social; rambursează o parte din creditul bancar în valoare de 45.000 lei și dobânda aferentă în sumă de 4.500 lei; încasează de la filială o parte din împrumutul acordat în sumă de 30.000 lei și dobânda aferentă în sumă de 3.000 lei; plăteşte rate de leasing financiar în valoare de 5.750 lei; plăteşte dividende aferente anului precedent acționarilor în valoare de 1.700 lei; plătește suma de 82.000 lei pentru achiziția unor acțiuni clasificate ca investiții financiare pe termen lung; încasează dividende în valoare de 2.900 lei ca urmare a deținerii de acțiuni în capitalul altor societăți, şi încasează o asigurare de 1.000 lei.

Se cere: Folosind metoda directă calculați fluxurile de trezorerie provenite din activităţile de exploatare, investiţii şi finanţare.

EXEMPLUL 10: Dispuneţi de următoarele informaţii preluate din balanța firmei JERRY: pierdere brută 50.000 lei; venituri din diferenţe de curs valutar (765) 12.000 lei;  cheltuieli cu materiile prime (601) 20.000 lei; venituri din ajustări pentru deprecierea imobilizărilor (7813) 13.500 lei cheltuieli cu salariile personalului (641) 100.000 lei; venituri din vânzarea mărfurilor (707) 300.000 lei; încasări de la clienți 10.000 lei; plăți către furnizori 50.000 lei; cheltuieli de exploatare privind amortizarea imobilizărilor (6811)  9.000 lei; amortizarea instalaţiilor şi mijloacelor de transport (2813) 20.000 lei; cheltuieli de exploatare privind provizioanele (6812) 3.000 lei; cheltuieli din diferenţe de curs valutar (665) 18.000 lei; venituri din provizioane (7812) 4.000 lei; venituri din acţiuni deţinute la entităţile afiliate (7611) 6.000 lei; cheltuieli de exploatare privind ajustările pentru deprecierea activelor circulante (6814) 25.000 lei; cheltuieli privind dobânzile (666) 2.400 lei; venituri din subvenţii pentru investiţii (7584) 3.500 lei;  mărfuri: sold inițial 2.300 lei și sold final 4.500 lei; materii prime: sold inițial 40.000 lei și sold final: 26.000 lei; datorii față de furnizori: sold inițial 100.000 lei și sold final: 69.000 lei; datorii față de salariați: sold inițial 50.000 lei și sold final: 70.000 lei.

Se cere: Precizați care este valoarea fluxului de trezorerie din activitatea de exploatare calculat prin metoda indirectă.

2.CONSOLIDAREA CONTURILOR. ÎNTOCMIREA SITUAȚIILOR FINANCIARE CONSOLIDATE

2.1. CRITERII DE MĂRIME PENTRU SITUAȚII FINANCIARE CONSOLIDATE

EXEMPLUL 11: Societatea mamă MADRE și filiala FIGLIA formează un grup G, niciuna dintre cele două societăți nefiind de interes public. Presupunem că pentru perioada N – N+4 din situațiile financiare individuale s-au extras următorii indicatori (TA și CA în milioane lei):

	Indicator
	N
	N+1
	N+2
	N+3
	N+4

	
	M
	F
	M
	F
	M
	F
	M
	F
	M
	F

	Total active (TA)
	80
	20
	100
	30
	100
	35
	100
	40
	100
	50

	Cifră de afaceri netă (CA)
	100
	50
	100
	200
	100
	160
	100
	80
	120
	80

	Număr mediu salariați (NMS)
	60
	100
	60
	100
	70
	100
	80
	100
	80
	110


Se cere: precizați dacă în perioada N-N+4 grupul G are obligația întocmirii situațiilor financiare consolidate.






2.2.PROCENTAJ CONTROL  PROCENTAJ INTERES  TIP DEPENDENȚĂ METODĂ CONSOLIDARE

EXEMPLUL 12: Societatea ALBATROS are un capital social în valoare de 1.000.000 lei format din:
 400 de acțiuni preferențiale care conferă drept de vot dublu
 600 de acțiuni ordinare (o acțiune – un vot)
 Valoarea nominală a unei acțiuni = 1.000 lei/acțiune
Societatea ARIADNA deține cele 400 de acțiuni preferențiale în capitalul societății ALBATROS.

Se cere: Determinați procentajul de control, procentajul de interes, tipul de dependență, tipul de societate și metoda de consolidare.

EXEMPLUL 13: Societatea ALBATROS are un capital social în valoare de 1.000.000 lei format din:
 400 de acțiuni ordinare (o acțiune – un vot)
 600 de acțiuni preferențiale care conferă drept de vot dublu
 Valoarea nominală a unei acțiuni = 1.000 lei/acțiune
Societatea ARIADNA deține cele 400 de acțiuni ordinare în capitalul societății ALBATROS.

Se cere: Determinați procentajul de control, procentajul de interes, tipul de dependență, tipul de societate și metoda de consolidare.


EXEMPLUL 14:

Se cere: Determinați procentajul de control, procentajul de interes, tipul de dependență, tipul de societate și metoda de consolidare.
EXEMPLUL 15:

Se cere: Determinați procentajul de control, procentajul de interes, tipul de dependență, tipul de societate și metoda de consolidare.

EXEMPLUL 16:


	
	
	A
	   10%
	

	
	
	
	
	C

	
	
	           90%

	

70%
	

	
	
	B
	
	



Se cere: Determinați procentajul de control, procentajul de interes, tipul de dependență, tipul de societate și metoda de consolidare.






EXEMPLUL 17:

Se cere: Determinați procentajul de control, procentajul de interes, tipul de dependență, tipul de societate și metoda de consolidare.

